แยเนอ ล็อนด์แลร์

แยเนอ ล็อนด์แลร์ (; 23 พฤศจิกายน ค.ศ. 1875 – 25 กุมภาพันธ์ ค.ศ. 1928) เป็นนักการเมืองชาวฮังการี และเป็นหนึ่งในผู้นำของสาธารณรัฐโซเวียตฮังการี

ล็อนด์แลร์เกิดในครอบครัวชาวยิว เขาได้รับการศึกษาในสาขาวิชากฎหมาย และต่อมาเขาได้เข้าร่วมกับพรรคประชาธิปไตยสังคมนิยมผ่านการมีส่วนร่วมในการเคลื่อนไหวของสหภาพแรงงานฝ่ายช่างตีเหล็ก แต่เขามีแนวคิดทางการเมืองเอนเอียงไปทางฝ่ายซ้ายและคอมมิวนิสต์ ภายหลังจากการปฏิวัติฮังการี ค.ศ. 1919 ตัวเขาได้ดำรงตำแหน่งเป็นกรรมการราษฎรฝ่ายกิจการภายในประเทศ ของรัฐบาลคอมมิวนิสต์ชุดใหม่นี้ อีกทั้งยังเป็นผู้บังคับบัญชาแห่งกองทัพแดงฮังการีในการต่อสู้กับกองกำลังทหารต่างชาติที่พยายามเข้าแทรกแซงฮังการีอีกด้วย ภายหลังจากการล่มสลายของสาธารณรัฐโซเวียตฮังการี เขาได้ลี้ภัยไปที่ออสเตรีย ซึ่งตัวเขายังคงเป็นผู้นำของขบวนการคอมมิวนิสต์ฮังการีพลัดถิ่น

แยเนอ ล็อนด์แลร์ เสียชีวิตในปี ค.ศ. 1928 ระหว่างการลี้ภัยในเมืองกาน ประเทศฝรั่งเศส ร่างของเขาถูกส่งตัวไปยังมอสโก และถูกเก็บไว้ที่กำแพงเครมลิน

หมายเหตุ

แหล่งข้อมูลอื่น 
 The Great Soviet Encyclopedia (1979)

บุคคลที่เกิดในปี พ.ศ. 2418
บุคคลที่เสียชีวิตในปี พ.ศ. 2471
ชาวฮังการี
นักการเมืองฮังการี
รัฐมนตรีว่าการกระทรวงมหาดไทยฮังการี
นักปฏิวัติชาวฮังการี
สงครามฮังการี-โรมาเนีย
คอมมิวนิสต์ในฮังการี